na jaaka pele. A re o ipotsa gore a ke go thibelela ga bagwebi ba China mono kana jang. 13 Kagiso ya ga Keresete e tla re tlhomamisetsa gore Jehofa o a re rata. Re ka dira gore re boe re nne le kagiso eo mo dipelong tsa rona ka go gakologelwa gore Jesu ga a ise a ko a bue gore boleng jwa rona bo lekanngwa ka go bapisa se re se dirang le se ba bangwe ba se dirang. (Mathaio 25:14, 15; Mareko 12:41-44) Sengwe se a neng a se gatelela e ne e le boikanyegi. O ne a bolelela barutwa ba gagwe jaana: “Yo o itshokileng go ya bokhutlong ke ene yo o tla bolokwang.” (Mathaio 24:13) Jesu ka boene o ne a “nyadiwa” ke batho, le fa go ntse jalo o ne a sa belaele gore Rraagwe o ne a mo rata. (Isaia 53:3; Johane 10:17) O ne a ba a bolelela le barutwa ba gagwe gore le bone ba ne ba ratiwa. (Johane 14:21) Go gatelela ntlha eno, Jesu o ne a re: “A dithaga tse pedi ga di rekisiwe ka ledi la tshipi la tlhwatlhwa e e kwa tlase? Le fa go ntse jalo ga go le fa e le nngwe ya tsone e e tla welang fa fatshe kwantle ga kitso ya ga Rraalona. Mme meriri ya ditlhogo tsa lona e badilwe yotlhe. Jalo se boifeng: lo botlhokwa go feta dithaga tse dintsi.” (Mathaio 10:29-31) A bo seno se re tlhomamisetsa sentle jang ne gore Jehofa o a re rata!